Cum a fost la evenimentul ”Focșani Science”

Vineri și sâmbătă, 22-23 Septembrie 2023, Kidibot și Asociația StartEvo au fost prezenți la evenimentul ”Focșani Science”.

Cald, frumos, ca vara. Foarte mulți oameni frumoși, familii cu copii. Mulți profesori care însoțeau clase întregi de elevi, după terminarea orelor…

În prima parte a zilei am fost la Colegiul Național Unirea Focșani, în aulă, unde mai mulți vorbitori au inspirat copiii și corpul profesoral pentru 2 ore. Aici, în imagine, este dl Alexandru Mironov pe scenă.

Ulterior, până seara (inclusiv a doua zi, sâmbătă) ne-am mutat în parcul Nicolae Bălcescu, care arată fantastic!

Au fost prezenți mulți dintre prietenii noștri, gașca clasica Stiință și Tehnică: singurul cosmonaut român, Dumitru Prunariu, Alexandru Mironov, Marian Naiman (Astroclubul București), Adina Soare, Petrică radioamatorul, Nick Astronomie, Eugen, Radoi, gașca de la Carpat Energy, Adrian Banuță (președintele Știință&Tehnică) și mulți alții.

Noi, la Kidibot, am venit cu 5 laptopuri, să le arătăm copiilor cum pot să utilizeze Inteligența Artificială astfel încât să genereze imagini, texte, video-uri (Chat Gpt, MidJourney, Bing Image Creator, etc, etc).

Câteva concluzii:

– mai mult bun simț ca în București

– parcul Nicolae Bălcescu, proaspăt refăcut, este SUPERB!

– mai mult interes pentru știință la mia de locuitori decât în București

– 99% dintre copii și adulți nu au folosit/auzit de absolut nici o unealtă de AI (Chat GPT, DallE, Midjourney, etc)

Se pare că atunci cand experimentezi să faci pisici extraterestre cu 6 ochi, cămile emo și țânțari pirați, brusc devii mai interesat în AI

Apropo, dacă doriți să învățați și voi, am creat 3 micro-cursuri despre inteligență artificială cu diplome la final aici (cu susținerea Departamentului pentru Relația cu Republica Moldova.)

Micro-curs Chat GPT

Micro-Curs Cum Să Facem Imagini WOW cu AI

Micro-Curs Cum să facem video-uri cu AI

Multe mulțumiri celor de la ISB ROM SRL și IGT, în special domnului Valentin Tolea, care ne-au dat prin sponsorizare o grămadă de echipamente IT (monitoare, calculatoare, laptopuri, televizoare, etc). 5 dintre laptopurile primite le-am folosit deja de a doua zi la Focșani Science, astfel încât să ajutăm sute de copii să experimenteze la prima mână inteligența artificială.

Și mulțumim gazdelor, de la Primăria Focșani, care s-au asigurat că avem tot ce ne trebuie.

Și acum, pozele

Azi, Caravana Știință&Tehnică va fi prezentă în Târgu-Jiu. Ne pregătim de Buzău.

Sfatul nostru: dacă vedeți că sunt evenimente de popularizare a științei în localitatea voastră, duceți-i pe copii acolo. E foarte util în combaterea pe termen lung a ignoranței și creșterea României